Document.no er en høykvalitets side. Det er en av få større medier i dag som driver gravearbeid, og som har provokative og sanne ting å si. Men visse blindsoner har også de, og her refererer jeg primært til forholdet mellom rase, IQ og sosioøkonomiske utfall.

Jeg kom til å tenke på dette da jeg leste en av de senere innlegg på document.no, etter oss syndfloden. Det er et godt innlegg som leser aftenpostens artikkel om arbeidsledighet i innvandrerstrøk på en kritisk måte, og forfatteren har god peiling på statistikken som anvendes. Kort oppsummert så har innvandrere svært lav arbeidsdeltakelse selv på offentlig statistikk, og denne statistikken er attpåtil pyntet på. Kostnaden av dette er stor og kommer til å bli større.

Men når innvandrernes dårlige arbeidsinnsats skal forklares kommer Rustad til kort. Han peker konsistent på kulturelle, politiske eller økonomiske årsaksfaktorer:

Nå har det samme sosialdemokratiet inkludert hundretusenvis av mennesker langt borte fra som ikke har noen erfaring med et moderne samfunn, og spiller forbauset eller forlegen over at de har lav sysselsettingsgrad. Men hva innbiller man seg skjer med mennesker som hurtig lærer at de ikke behøver gjøre noe?

Det er oljerikdommen som har gjort denne politikken mulig. […] Man gjorde klienter av folk, og det har gått i arv til andre og tredje generasjon.

Det er en enklere og sannere forklaring på disse utfallene, og det er som følger:

Innvandrergruppene vi snakker om er ikke særlig glupe. Gjennomsnittlig IQ til ikke-vestlige innvandrere til Norge er langt under gjennomsnittet her i landet, og dette får konsekvenser for deres oppførsel på arbeidsmarkedet. At disse gruppene ville gjøre det dårlig på arbeidsmarkedet var åpenbart for alle som forstår det mest grunnleggende om IQ.

Men det er det dessverre ikke så mange som gjør. Forståelig, siden vår intellektuelle elite og mediene har gjort alt de kan for å benekte disse faktaene. Jeg skal derfor prøve å presentere dem her for den nysgjerrige leser.

Hva gjelder IQ i forskjellige land er Richard Lynn og Tutu Vanhanen de viktigste forskerne. Vi ser at viktige innvandringsland som Pakistan, Somalia og Eritrea har en gjennomsnittlig IQ langt under gjennomsnittet. Nå skal det sies at Lynn og Vanhanen av og til er tvunget til å gjøre overslag i statistikken sin, siden tallmaterialet i en del land er svakt. Et yndet grep er å anta at IQen i et land er lik gjennomsnittet av IQen til landene rundt. Noe som blir omtrentlig, men som ikke undergraver hovedpoenget: Hvis regionen Somalia er i har en gjennomsnittlig IQ på 68, så er det lite sannsynlig at Somalia i seg selv har en gjennomsnitts-IQ i nærheten av 100.

Tallene har siden blitt validert av Emil Kirkegaard. Kirkegaard dokumenterer i en studie at danske soldater i førstegangstjeneste har akkurat den IQ’en deres landsbakgrunn skulle tilsi dersom man antar at Lynn og Vanhanens estimater er korrekte. Merk at disse har vokst opp i Danmark, et rikt land med gode velferdstjenester og god utdanning – vi kan med andre ord ikke skylde på fattigdom eller underernæring.

At IQ er relevant for arbeidsmarkedet kan man finne drøssevis av studier som beviser i denne svært gode samlingen. Det viser seg rett og slett at IQ er noe av det som best forutser en persons egnethet på arbeidsmarkedet.

Og til slutt: Disse problemene kommer ikke til å gå bort. IQ er minst 60 prosent genetisk. Uansett hvilke kulturelle eller økonomiske grep de fremmedkulturelle utsettes for, vil de gjøre det verre på arbeidsmarkedet enn nordmenn under tilsvarende forhold, og det gjelder også barna deres. I den grad befolkningen gifter seg og har barn med nordmenn i området, vil deres barn igjen ha en IQ mellom det norske og det fremmedkulturelle snittet. Vi har med andre ord viklet oss inn i en floke som kan være vanskelig å løse…

Hvordan det skal ende til slutt er vanskelig å si. Men hva vi enn gjør må vi basere det på fakta og vitenskap, selv når den er ubehagelig. Jeg håper document kan gå i bresjen for å opplyse folk på feltet rase og IQ, på samme måte som de har vært pionerer innenfor innvandring og islam.